Source: https://www.minv.sk/?oso18_kampan1
Timestamp: 2018-08-16 09:41:18+00:00
Document Index: 6590482

Matched Legal Cases: ['§ 2', '§ 7', '§ 3', '§ 3', '§ 22', '§ 3', '§ 18', '§ 3', '§ 32', '§ 20', '§ 23', '§ 7', '§ 3', '§ 19', '§ 3', '§ 3']

Vedenie volebnej kampane politickou stranou alebo politickým hnutím, Ministerstvo vnútra SR - Verejná správa
Volebná kampaň podľa § 2 ods. 2 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (ďalej len „zákon o volebnej kampani“) vedená politickou stranou alebo politickým hnutím (ďalej len „politická strana“) začína dňom uverejnenia rozhodnutia o vyhlásení volieb v Zbierke zákonov Slovenskej republiky (ďalej len „vyhlásenie volieb“) a končí 48 hodín predo dňom konania volieb.
V súvislosti s vedením volebnej kampane pre voľby do orgánov samosprávy obcí v roku 2018 vyplývajú pre politickú stranu nasledovné povinnosti:
(§ 7 v spojení s § 3 ods. 1 druhá veta zákona o volebnej kampani)
Politická strana, ktorá vedie volebnú kampaň vo voľbách do orgánov samosprávy obcí, môže vynaložiť na volebnú kampaň najviac 500 000 eur.
Do limitu nákladov politickej strany sa započítava aj rozdiel medzi cenou daru alebo iného bezodplatného plnenia uvedenou v zmluve a cenou obvyklou a prostriedky,
ktoré politická strana vynaložila na svoju propagáciu v čase začínajúcom 180 dní predo dňom vyhlásenia volieb.
(§ 3 ods. 2, 3, 4, 5 a 6 zákona o volebnej kampani)
Finančné prostriedky určené na volebnú kampaň musí politická strana viesť
na osobitnom platobnom účte (ďalej len „osobitný účet“) vedenom v banke alebo v pobočke zahraničnej banky (ďalej len „banka“). Na finančné prostriedky vedené na osobitnom účte sa vzťahujú ustanovenia § 22 až 24 zákona č. 85/2005 Z. z. o politických stranách a politických hnutiach v znení neskorších predpisov (ďalej len „zákon o politických stranách“).
Osobitný účet musí politická strana zriadiť pre každú volebnú kampaň samostatne.
(§ 3 ods. 2, 4, 5 a 6 a § 18 ods. 1 zákona o volebnej kampani)
Na osobitný účet musia byť vložené finančné prostriedky výlučne prevodom z iného platobného účtu.
Na osobitný účet možno vkladať finančné prostriedky do 48 hodín predo dňom konania volieb. Na osobitný účet nesmú byť prijaté finančné prostriedky po tejto lehote.
Ak politická strana nechce prijať finančné prostriedky poukázané na osobitný účet, bezodkladne tieto finančné prostriedky vráti na účet darcu.
Politická strana ako vlastník osobitného účtu zodpovedá za vedenie finančných prostriedkov na osobitnom účte v súlade so zákonom o volebnej kampani.
Úhrada nákladov volebnej kampane v hotovosti
V prípade potreby úhrady nákladov na volebnú kampaň v hotovosti, musí politická strana potrebné finančné prostriedky vybrať z osobitného účtu. Ak boli finančné prostriedky vybrané v hotovosti, politická strana je povinná viesť evidenciu o použití takýchto prostriedkov.
Politická strana je povinná zabezpečiť, aby odvysielaná politická reklama, zverejnená platená inzercia, zverejnené volebné plagáty a všetky ďalšie spôsoby vedenia volebnej kampane obsahovali údaje o objednávateľovi a dodávateľovi v rozsahu meno, priezvisko a obec trvalého pobytu, ak ide o fyzickú osobu, a názov a sídlo a identifikačné číslo organizácie, ak ide o právnickú osobu; to isté sa vzťahuje aj na prezentáciu predvolebných prieskumov a volebných prieskumov verejnej mienky.
Ak ide o drobné reklamné predmety, ako sú odznaky, perá, kľúčenky, prívesky, prípadne iné a v prípade vysielania politickej reklamy v rozhlasovom vysielaní kratšej
ako 30 sekúnd uvádza sa len údaj o objednávateľovi.
Evidencia o použití prostriedkov na volebnú kampaň
(§ 3 ods. 7 až 9 zákona o volebnej kampani)
Politická strana je povinná viesť osobitnú evidenciu o použití prostriedkov na volebnú kampaň v členení:
c) náklady na vysielanie politickej reklamy podľa § 32 ods. 10 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov,
e) náklady obchodnej spoločnosti podľa § 20 ods. 3 a ods. 4 písm. b) až d) zákona o politických stranách,
f) cestovné výdavky členov politickej strany a prehľad cestovných náhrad zamestnancov politickej strany podľa zákona č. 283/2002 Z. z. o cestovných náhradách v znení neskorších predpisov,
g) prehľad darov a iných bezodplatných plnení, ktorých hodnota sa určuje podľa § 23 ods. 7 a 8 zákona o politických stranách,
Pri uchovávaní účtovných dokladov z evidencii o použití prostriedkov na volebnú kampaň musí politická strana postupovať podľa zákon č. 431/2002 Z. z. o účtovníctve v znení neskorších predpisov; výpisy z osobitného účtu musí politická strana uchovávať 5 rokov od ich vydania.
(§ 7 zákona o volebnej kampani)
Politická strana je povinná zverejniť na svojom webovom sídle správu o prostriedkoch, ktoré vynaložila na volebnú kampaň v členení podľa osobitnej evidencie a doručiť ju Ministerstvu vnútra Slovenskej republiky (ďalej len „ministerstvo vnútra“) v listinnej podobe a elektronickej podobe do 30 dní po vykonaní volieb. Ministerstvo vnútra zverejní túto správu na svojom webovom sídle do 30 dní od jej doručenia a je prístupná verejnosti na päť rokov.
[Vzor formulára: „Správa o prostriedkoch vynaložených na volebnú kampaň politickou stranou alebo politickým hnutím pre voľby do orgánov samosprávy obcí v roku 2018“ (XLSX, 17 kB)]
(§ 3 ods. 4 zákona o volebnej kampani)
Politická strana je povinná oznámiť v listinnej podobe alebo elektronickej podobe (e-mailom na adresu volby@minv.sk) ministerstvu vnútra adresu webového sídla osobitného účtu, ktorú ministerstvo vnútra následne zverejní na svojom webovom sídle. Adresou webového sídla osobitného účtu sa rozumie odkaz na webovú stránku (t.j. link), na ktorej je zverejnený prehľad platobných transakcií osobitného účtu politickej strany.
(§ 19 ods. 2 písm. b), c), e) a f) zákona o volebnej kampani)
Ministerstvo vnútra uloží pokutu politickej strane od 10 000 eur do 100 000 eur, ak:
· nesplní povinnosť podľa § 3 ods. 3, 5 alebo 6,
· nedoručí doklady alebo neposkytne informáciu podľa § 3 ods. 10,